stanford-oval/wikipedia huggingface dataset:
พ.ศ. 2504
วันเกิด > สิงหาคม

1 สิงหาคม - คาเบียร์ เอร์นันเดซ กูเตียร์เรซ นักฟุตบอลชาวเม็กซิโก
2 สิงหาคม -
ซูงาโอะ คัมเบะ ผู้ฝึกสอนฟุตบอลชาวญี่ปุ่น
3 สิงหาคม - อาร์ต พอร์ตเตอร์ นักแซกโซโฟน (ถึงแก่กรรม 23 พฤศจิกายน พ.ศ. 2539)
4 สิงหาคม -
บารัก โอบามา นักการเมือง ประธานาธิบดีสหรัฐคนที่ 44
พุ่มพวง ดวงจันทร์ นักแสดงและนักร้องลูกทุ่งชาวไทย (ถึงแก่กรรม 13 มิถุนายน พ.ศ. 2535)
5 สิงหาคม -
เจเน็ต แมคเทียร์ นักแสดงหญิงชาวอังกฤษ
8 สิงหาคม -
ดิ เอด์จ นักกีตาร์ชาวไอร์แลนด์
9 สิงหาคม - จอห์น คีย์ นักการเมือง นายกรัฐมนตรีนิวซีแลนด์คนที่ 38
11 สิงหาคม - สุนีล เศฏฏี นักแสดงชาวอินเดีย
12 สิงหาคม - คาร์ซิเมียร์ โตลาคอฟ นักมวยสากลชาวบัลแกเรีย
13 สิงหาคม -
ชาติชาย ศรีวรขาน ผู้บัญชาการทหารเรือ
โยะชิมะซะ คนโดะ นักแสดงชาวญี่ปุ่น
16 สิงหาคม - อูราระ ทากาโนะ นักพากย์ชาวญี่ปุ่น
21 สิงหาคม - เดวิด มอราเลส โปรดิวเซอร์เพลงชาวอเมริกัน
25 สิงหาคม -
โจแอนน์ วัลลีย์ นักแสดงหญิงชาวอังกฤษ
บิลลี เรย์ ไซรัส นักร้องชาวอเมริกัน
วันเกิด > กันยายน

1 กันยายน - แบม แบม บิเกโลว์ นักแสดงมวยปล้ำชาวอเมริกัน (เสียชีวิต 19 มกราคม พ.ศ. 2550)
2 กันยายน -
โกลด ปุแอล อดีตนักฟุตบอลชาวฝรั่งเศส
ฆาบิ กราซิอา อดีตนักฟุตบอลชาวสเปน
หวง ชิวเซิน นักแสดงชาวฮ่องกง
4 กันยายน -
หวง เย่อหัว นักแสดงชาวฮ่องกง
5 กันยายน - จิ่ง ไต้อิง อดีตนักแสดงชาวฮ่องกง
11 กันยายน - เวอร์จิเนีย แมดเซน นักแสดงชาวอเมริกัน
12 กันยายน -
อนา-มาเรีย อัฟราม นักประพันธ์เพลงชาวโรมาเนีย (เสียชีวิต 1 สิงหาคม พ.ศ. 2560)
13 กันยายน - เดฟ มัสเทน นักร้องชาวอเมริกัน
15 กันยายน - แดน มาริโน นักอเมริกันฟุตบอลชาวอเมริกัน
19 กันยายน - มิกูเอล ฟรานเซีย นักมวยสากลชาวอาร์เจนตินา
27 กันยายน -
หลิว เต๋อหัว นักแสดงชาวฮ่องกง
29 กันยายน - จูเลีย กิลลาร์ด นักการเมือง นายกรัฐมนตรีออสเตรเลียคนที่ 27
30 กันยายน - อีริก สตอลต์ซ นักแสดงชาวอเมริกัน
วันเกิด > ตุลาคม

1 ตุลาคม - ริโก คอสแตนตีโน นักมวยปล้ำอาชีพชาวอเมริกัน
10 ตุลาคม -
อูเว โพรส์เค นักกีฬาชาวเยอรมัน
15 ตุลาคม - มารีนา คาปูโร นักร้องชาวรัสเซีย
16 ตุลาคม - ไม่ ชุ่ยเสียน นักแสดงชาวฮ่องกง
20 ตุลาคม -
เอียน รัช นักฟุตบอลชาวเวลส์
มิจิเอะ โทมิซาวะ นักพากย์และนักแสดงชาวญี่ปุ่น
23 ตุลาคม - อันโดนี ซูบีซาร์เรตา นักฟุตบอลชาวสเปน
26 ตุลาคม - อูฮูรู เกนยัตตา นักการเมืองชาวเคนยา
31 ตุลาคม -
ปีเตอร์ แจ็กสัน ผู้กำกับภาพยนตร์และนักเขียนบทภาพยนตร์ชาวนิวซีแลนด์
วันเกิด > พฤศจิกายน

3 พฤศจิกายน - เดวิด อาร์มสตรอง-โจนส์ ที่ 2 เอิร์ลแห่งสโนว์ดอน
6 พฤศจิกายน - ริค มากราโม จูเนียร์ นักมวยสากลชาวฟิลิปปินส์
12 พฤศจิกายน - นาเดีย โคมานิชี นักกีฬาชาวโรมาเนีย
16 พฤศจิกายน - แฟรงค์ บรูโน นักมวยสากลชาวอังกฤษ
18 พฤศจิกายน - อี จิน-อก นักจักรยานชาวเกาหลีใต้
19 พฤศจิกายน -
เม็ก ไรอัน นักแสดงชาวอเมริกัน
23 พฤศจิกายน - ฮาเวียร์ ฮัวเรซ นักมวยสากลชาวเม็กซิโก
26 พฤศจิกายน - ไอวอรี นักมวยปล้ำอาชีพชาวอเมริกัน
29 พฤศจิกายน - กิลเบร์โต โรมัน นักมวยสากลชาวเม็กซิกัน (เสียชีวิต 27 มิถุนายน พ.ศ. 2533)
วันเกิด > ธันวาคม

5 ธันวาคม - สุพรรษา เนื่องภิรมย์ นักแสดงชาวไทย
11 ธันวาคม - มากี ซาล นักการเมืองเซเนกัล
20 ธันวาคม -
การ์โลส อัลเบร์โต โรดริเกซ นักมวยสากลชาวเวเนซุเอลา
21 ธันวาคม - อู๋ เจิ้นหวี่ นักแสดงชาวฮ่องกง
22 ธันวาคม -
คัสซิม มาจาลีวา นักการเมืองแทนซาเนีย
ยูรี มาเลนเชนโค นักบินอวกาศชาวรัสเซีย
24 ธันวาคม -
อาร์มิน ลุยส์โต นักการเมืองชาวฟิลิปปินส์
อิลฮัม อะลีเยฟ นักการเมือง ประธานาธิบดีอาเซอร์ไบจานคนที่ 4
26 ธันวาคม - สุชาติ ธีระสวัสดิ์ นายตำรวจชาวไทย
30 ธันวาคม - บิลล์ อิงกลิช นักการเมือง นายกรัฐมนตรีนิวซีแลนด์คนที่ 39
วันเกิด > ไม่ทราบวัน

นิรมล เมธีสุวกุล พิธีกรชาวไทย
มาร์ค ทิลเดน นักวิทยาการหุ่นยนต์ชาวอเมริกัน
ริชาร์ด สแตนตัน นักดำน้ำในถ้ำชาวอังกฤษ
เซว เหว่ย นักไวโอลินชาวจีน
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2504
4 มกราคม - แอร์วิน ชเรอดิงเงอร์ นักฟิสิกส์ทฤษฎีชาวออสเตรีย (เกิด 12 สิงหาคม พ.ศ. 2430)
16 มีนาคม - สมเด็จพระราชินีมุสบาห์ บิน นัสเซอแห่งจอร์แดน (พระราชสมภพ พ.ศ. 2427)
9 เมษายน - พระเจ้าซ็อกที่ 1 แห่งแอลเบเนีย พระมหากษัตริย์แห่งแอลเบเนีย (พระราชสมภพ 8 ตุลาคม พ.ศ. 2438)
13 พฤษภาคม - แกรี คูเปอร์ นักแสดงชาวอเมริกัน (เกิด 7 พฤษภาคม พ.ศ. 2419)
21 พฤษภาคม - รังโกะ ฮานาอิ นักแสดงชาวญี่ปุ่น (เกิด 15 กรกฎาคม พ.ศ. 2461)
29 พฤษภาคม - มิฟฟ์ โมล นักทรอมโบนชาวอเมริกัน (เกิด 11 มีนาคม พ.ศ. 2441)
6 มิถุนายน - คาร์ล ยุง จิตแพทย์ชาวสวิส (เกิด 26 กรกฎาคม พ.ศ. 2418)
22 มิถุนายน - สมเด็จพระราชินีมาเรียแห่งยูโกสลาเวีย (พระราชสมภพ 6 มกราคม พ.ศ. 2443)
2 กรกฎาคม - เออร์เนสต์ เฮมิงเวย์ นักเขียนชาวอเมริกัน (เกิด 21 กรกฎาคม พ.ศ. 2442)
29 สิงหาคม - พระนางเธอ ลักษมีลาวัณ (ประสูติ 3 กรกฎาคม พ.ศ. 2442)
8 กันยายน - เหมย หลันฟัง นักอุปรากรจีนชาวจีน (เกิด 22 ตุลาคม พ.ศ. 2437)
18 กันยายน - ด๊าก ฮัมมาร์เฮิลด์ นักการทูตชาวสวีเดน เลขาธิการสหประชาชาติคนที่ 2 (เกิด 29 กรกฎาคม พ.ศ. 2448)
19 ตุลาคม - เซร์ฮิโอ โอสเมญญา นักการเมือง ประธานาธิบดีคนที่ 4 ของฟิลิปปินส์ (เกิด 9 กันยายน พ.ศ. 2421)
30 ตุลาคม - ลุยจี เอย์เนาดี นักการเมือง ประธานาธิบดีคนที่ 2 ของอิตาลี (เกิด 24 มีนาคม พ.ศ. 2417)
21 พฤศจิกายน - เทอิจิโร โทโยดะ นายทหารเรือชาวญี่ปุ่น (เกิด 7 สิงหาคม พ.ศ. 2428)
รางวัลและการเชิดชูเกียรติ > รางวัลโนเบล

สาขาเคมี – Melvin Calvin
สาขาวรรณกรรม – อิโว อันดริก
สาขาสันติภาพ – Dag Hammarskjöld
สาขาฟิสิกส์ – Robert Hofstadter, Rudolf Ludwig Mössbauer
สาขาสรีรวิทยาหรือการแพทย์ – จอร์จ ฟอน เบเคซี
รางวัลและการเชิดชูเกียรติ > บุคคลแห่งปีของนิตยสารไทม์

จอห์น เอฟ. เคนเนดี
↑  "12 เมษายน 1961 "ยูริ กาการิน" กลายเป็นมนุษย์คนแรกที่ได้เดินทางสู่อวกาศ". silpa-mag.com. 2018-04-12. สืบค้นเมื่อ 2022-08-17.
เพ็ญพักตร์ ศิริกุล
ฮิโรโนบุ คาเงยามะ
อภิรักษ์ โกษะโยธิน
เอ็ดดี้ เมอร์ฟี
สุดารัตน์ เกยุราพันธุ์
จอร์จ คลูนีย์
ไมเคิล เจ. ฟอกซ์
โจโก วีโดโด
ไดอานา เจ้าหญิงแห่งเวลส์
ยัง มี-กย็อง
บารัก โอบามา
จอห์น คีย์
หลิว เต๋อหัว
จูเลีย กิลลาร์ด
ปีเตอร์ แจ็กสัน
นาเดีย โคมานิชี
ยูรี มาเลนเชนโค
อิลฮัม อะลีเยฟ
แกรี คูเปอร์
สมเด็จพระราชินีมาเรียแห่งยูโกสลาเวีย
จอห์น เอฟ. เคนเนดี
เกรียงไกร ศรีรักษ์

| พลเอกเกรียงไกร ศรีรักษ์ม> ว.ม. ป.ช. ช.ด. ร.จ.ม. |
| --- | --- |

รองประธานวุฒิสภา คนที่หนึ่ง
อยู่ในวาระ
เริ่มดำรงตำแหน่ง  26 กรกฎาคม พ.ศ. 2567 (0 ปี 156 วัน)ดำรงตำแหน่งร่วมกับ บุญส่ง น้อยโสภณ
ก่อนหน้า: พลเอก สิงห์ศึก สิงห์ไพร
สมาชิกวุฒิสภา กลุ่มบริหารรัฐกิจ
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567
ผู้ช่วยผู้บัญชาการทหารบก
ดำรงตำแหน่ง 1 ตุลาคม พ.ศ. 2565 – 30 กันยายน​ พ.ศ. 2566
แม่ทัพภาคที่ 4
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2565
 
ข้อมูลส่วนบุคคล
เกิด: 25 มีนาคม พ.ศ. 2506 (61 ปี) จังหวัดสุราษฎร์ธานี ประเทศไทย
พรรคการเมือง: อิสระ
คู่สมรส: คนึงนิตย์ ศรีรักษ์
ทรัพย์สินสุทธิ: 17,947,683.98 บาท (พ.ศ. 2567)
ยศที่ได้รับการแต่งตั้ง
สังกัด: กองทัพบก
ยศ:  พลเอก
บังคับบัญชา: กองพลทหารราบที่ 5 กองทัพภาคที่ 4
ผ่านศึก: ความไม่สงบในชายแดนภาคใต้ของประเทศไทย

พลเอก เกรียงไกร ศรีรักษ์ (25 มีนาคม พ.ศ. 2506) เป็นรองประธานวุฒิสภา คนที่หนึ่ง เป็นสมาชิกวุฒิสภา อดีตแม่ทัพภาคที่ 4 อดีตผู้ช่วยผู้บัญชาการทหารบก และอดีตประธานคณะที่ปรึกษารัฐมนตรีว่าการกระทรวงมหาดไทย
ประวัติ

เกรียงไกร เกิดเมื่อวันที่ 25 มีนาคม พ.ศ. 2506 ที่ตำบลบางใบไม้ อำเภอเมืองสุราษฎร์ธานี จังหวัดสุราษฎร์ธานี เป็นบุตรดาบตำรวจสมาน นางเจตนา ศรีรักษ์ ด้านครอบครัวสมรสกับ คนึงนิตย์ ศรีรักษ์ (สกุลเดิม: วิตะเสวีระ) อดีตอุปนายกสมาคมแม่บ้านทหารบก เมื่อวันที่ 30 มีนาคม พ.ศ. 2536 มีบุตร 3 คน คือ นางสาวอรพรรณ ศรีรักษ์, นายเก่งกาจ ศรีรักษ์ และเด็กหญิงญาดา ศรีรักษ์
สำเร็จโรงเรียนเตรียมทหารรุ่นที่ 22 และโรงเรียนนายร้อยพระจุลจอมเกล้ารุ่นที่ 33 รุ่นเดียวกับพลเอก พลเอก ณรงค์พันธ์ จิตต์แก้วแท้ อดีตผู้บัญชาการทหารบก และสําเร็จการศึกษาหลักสูตรป้องกันราชอาณาจักร วิทยาลัยป้องกันราชอาณาจักร (วปอ.) รุ่นที่ 61 ร่วมรุ่นกับอนุทิน ชาญวีรกูล
การทำงาน > ราชการทหาร

พลเอก เกรียงไกร เริ่มรับราชการครั้งแรกเมื่อปี พ.ศ. 2529 ที่กองพันทหารราบที่ 3 กรมทหารราบที่ 25 จังหวัดสุราษฎร์ธานี
เมื่อ 15 กุมภาพันธ์ พ.ศ. 2531 กรมทหารพรานที่ 42 (จู่โจม) ได้รับมอบหมายให้ปฏิบัติภารกิจกวาดล้างทำลายที่มั่นของโจรจีนคอมมิวนิสต์มาลายา ตามแผนยุทธการทักษิณของกองกำลังผสมเฉพาะกิจไทย ซึ่งกรมทหารพรานที่ 42 (จู่โจม) ได้มอบหมายภารกิจดังกล่าวให้กองร้อยทหารพรานที่ 4203 มีร้อยโท เกรียงไกร ศรีรักษ์ เป็นผู้บังคับกองร้อย
เมื่อ 23 กุมภาพันธ์ พ.ศ. 2531 กองร้อยทหารพรานที่ 4203 สมทบด้วยชุดตรวจค้น เข้าทำการลาดตระเวนพิสูจน์ทราบตรวจค้น ค้นหา กวาดล้าง ทำลาย ที่ตั้งและแหล่งกำลังของโจรจีนคอมมิวนิสต์ ในพื้นที่ ตําบลธารน้ำทิพย์ อำเภอเบตง จังหวัดยะลา จนกระทั่งเมื่อเวลา 13.20 นาฬิกา ขณะทำการลาดตระเวนเข้าใกล้ที่หมายได้ถูกกองกำลังโจรจีนคอมมิวนิสต์ซุ่มยิง ร้อยโท เกรียงไกร ศรีรักษ์ ผู้บังคับกองร้อย จึงได้สั่งการให้หน่วยดำเนินกลยุทธ์ยิงโต้ตอบ จนกระทั่งโจรจีนคอมมิวนิสต์ได้ล่าถอย ร้อยโท เกรียงไกร ศรีรักษ์ จึงได้นำกำลังไล่ติดตามโจรจีนคอมมิวนิสต์กลุ่มดังกล่าวไป จนเกิดการปะทะกันอีกหลายครั้ง และสามารถยึดทำลายค่ายพักโจรจีนคอมมิวนิสต์ได้ จากนั้นชีวิตราชการเติบโตอยู่ในกองทัพภาคที่ 4 มาโดยตลอด เคยดำรงตำแหน่งสำคัญ ได้แก่ผู้บังคับการกรมทหารพรานที่ 42 เสนาธิการจังหวัดทหารบกปัตตานี ผู้บัญชาการกองพลทหารราบที่ 5 แม่ทัพภาคที่ 4
เมื่อวันที่ 15 กรกฎาคม พ.ศ. 2565 เกิดอุบัติเหตุเฮลิคอปเตอร์ยูเอช-60 แบล็กฮอว์ก หรือ ฮ.ท.60 หมายเลข 0003 ตกที่ อำเภอเทพา จังหวัดสงขลา มีผู้บาดเจ็บ 7 คนซึ่งมีพลโท เกรียงไกร ศรีรักษ์ แม่ทัพภาค 4 ในขณะนั้น ได้รับบาดเจ็บกระดูกสะโพกขวาหัก มีเลือดออกภายใน
การทำงาน > ด้านการเมือง

ภายหลังเกษียณอายุราชการในปลายปี 2566 นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทยในขณะนั้นมีคำสั่งแต่งตั้ง พลเอก เกรียงไกร ศรีรักษ์ เป็นประธานที่ปรึกษารัฐมนตรีว่าการกระทรวงมหาดไทย
ในปี พ.ศ. 2567 พลเอก เกรียงไกร ศรีรักษ์ ได้ลงสมัครรับเลือกสมาชิกวุฒิสภาไทย พ.ศ. 2567 ในกลุ่มการบริหารราชการแผ่นดินและความมั่นคง โดยได้รับเลือกมาเป็นลำดับที่ 1 ต่อมาได้รับการเสนอชื่อให้เป็นรองประธานวุฒิสภา คนที่หนึ่ง
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2553 –  เหรียญราชการชายแดน (ช.ด.)
พ.ศ. 2551 –  เหรียญจักรมาลา (ร.จ.ม.)
นนธวรรณทัศ บรามาซ

| นนธวรรณทัศ บรามาซ |
| --- | --- |
เกิด: ลัทธวรรณ ทองเหล็ง 27 เมษายน พ.ศ. 2535 (32 ปี) จังหวัดนครศรีธรรมราช ประเทศไทย
ชื่ออื่น: นนธวรรณ ทองเหล็ง นนธวรรณ ฌรรวนธร นนธวรรณทัศ บรามาซ
การศึกษา: โรงเรียนเทพมิตรศึกษา โรงเรียนบดินทรเดชา (สิงห์ สิงหเสนี) มหาวิทยาลัยนานาชาติแสตมฟอร์ด
อาชีพ: นางแบบ, นักร้อง, นักแสดง
ปีปฏิบัติงาน: พ.ศ. 2557–ปัจจุบัน
ตัวแทน: ช่อง 3 (2557–2561)
มีชื่อเสียงจาก: มิสไทยแลนด์เวิลด์ 2014
คู่สมรส: ฟิลลิป บรามาซ (2561–2562; หย่า)  ชาบี เดอร์ (2566-ปัจจุบัน)
บุตร: 1 คน
รางวัล: มิสไทยแลนด์เวิลด์ 2011 (ขวัญใจช่างภาพสื่อมวลชน) มิสไทยแลนด์เวิลด์ 2014 (ผู้ชนะ) Miss World 2014 (11 คนสุดท้าย)  (Miss People's Choice)
นนธวรรณทัศ บรามาซ ชื่อเดิม นนธวรรณ ฌรรวนธร [ชัน-วะ-นะ-ทอน] และ ทองเหล็ง ตามลำดับ (เกิด 27 เมษายน พ.ศ. 2535) ชื่อเล่น เมญ่า เป็นนางแบบ นักร้อง และนักแสดงชาวไทย เป็นที่รู้จักจากการชนะการประกวดมิสไทยแลนด์เวิลด์ 2014 และการประกวด Miss World 2014 ผ่านเข้ารอบ 11 คนสุดท้าย และรางวัลมิสพีเพิลชัอยส์ Miss People's Choice จากการโหวตในการประกวดมิสเวิลด์ 2014 ที่ กรุงลอนดอน สหราชอาณาจักร
ประวัติ

นนธวรรณทัศเกิดเมื่อวันที 27 เมษายน พ.ศ. 2535 ที่จังหวัดนครศรีธรรมราช แต่ไปเติบโตและเรียนหนังสือที่จังหวัดสุราษฎร์ธานี นนธวรรณ จบการศึกษาระดับอนุบาล-ประถมศึกษาจาก โรงเรียนเทพมิตรศึกษา ระดับมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันจบการศึกษาจาก คณะบริหารธุรกิจ สาขาการจัดการธุรกิจการบิน มหาวิทยาลัยนานาชาติแสตมฟอร์ด รุ่นเดียวกับ จริญญา ศิริมงคลสกุล
ในปี 2561 เธอสมรสกับฟิลลิป บรามาซ นักธุรกิจชาวสวิตเซอร์แลนด์ และมีลูกชาย 1 คน โดยเธอได้ตั้งชื่อว่าเบฬิน (Baelyn) เธอได้ลดสถานะความสัมพันธ์กับฟิลลิป และเป็นแม่เลี้ยงเดี่ยวดูแลลูกชาย หลังจากนั้นไม่นานทั้งคู่ก็ปรับความเข้าใจและกลับมาเป็นครอบครัวอีกครั้ง  แต่ภายหลังทั้งคู่ก็ได้หย่าร้างกัน ในปี 2562 
ต่อมาเธอได้สมรสใหม่อีกครั้งกับ ชาบี เดอร์ นายแบบชาวสเปน ในปี 2566
การประกวด

ชีวิตส่วนตัว เมญ่า มีความสนใจทางด้านกีฬา และ ร้องเพลง สามารถร้องเพลงได้หลากหลายแนว เมญ่าพูดได้ 2 ภาษา ไทย - อังกฤษ
ในปี พ.ศ. 2546 ได้เข้าประกวด "การประกวดร้องเพลงลูกทุ่งรายการเวทีไทย 2003" ได้รับรางวัลถ้วยพระราชทานสมเด็จพระเทพรัตนราชสุดา สยามบรมราชกุมารี
ในปี พ.ศ. 2547 ได้เข้าประกวด "KPN junior awards & popular vote 2004" ได้รับรางวัลถ้วยพระราชทานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ปี พ.ศ. 2547 (นักร้องยอดเยี่ยม ประเภทเพลงไทยลูกทุ่ง)
ในปี พ.ศ. 2548 ได้เข้าประกวด "YAMAHA Contest 2005" ได้รับรางวัลถ้วยพระราชทานสมเด็จพระเทพรัตนราชสุดา สยามบรมราชกุมารี ปี พ.ศ. 2548 (ประเภทเพลงไทยลูกทุ่ง)
ในปี พ.ศ. 2550 ได้เข้าประกวด "ไทยซุปเปอร์โมเดลคอนเทสต์ 2007" ผ่านเข้ารอบ 10 คนสุดท้าย และได้รับรางวัลพิเศษ สาวงามผมสวยสุขภาพดี By Pantene
ในปี พ.ศ. 2553 ได้เข้าประกวด "Asian Supermodel 2010" เข้ารอบสุดท้าย
ในปี พ.ศ. 2554 ได้เข้าประกวด "Miss Thailand World 2011" เข้ารอบ 30 คนสุดท้าย และได้รางวัลพิเศษ "ขวัญใจช่างภาพสื่อมวลชน"
ในปี พ.ศ. 2557 ได้เข้าประกวด "Miss Thailand World 2014" ได้รับรางวัลที่ 1 ชนะการประกวดได้เป็น "Miss World 2014" รางวัลที่ 2 ชนะ"รอบความสามารถพิเศษ"ด้านการร้องเพลง รางวัลที่ 3 ชนะ"รอบนางงามที่มีทักษะ"ด้านการเดินแบบ  และเป็นตัวแทนประเทศไทยไปประกวด Miss World 2014 โดยผ่านเข้ารอบ 11 คนสุดท้ายจากการโหวต (People's Choice Awards) โดยผู้ชนะในปีนี้คือ โรลีน สเตราส์ จาก แอฟริกาใต้
ในปี พ.ศ. 2560 ได้เข้าประกวดร้องเพลงในรายการ The Mask Singer หน้ากากนักร้อง ซีซันที่ 3 ในนามหน้ากากเสือดาว ได้ร้องเพลงทั้งหมด 4 เพลง ได้แก่
Love (Keyshia Cole) จากบทเพลงนี้ได้ชนะหน้ากากหมีขาว (สมิทธิ์ อารยะสกุล)
Hush Hush; Hush Hush (The Pussycat Dolls) จากบทเพลงนี้ได้ชนะหน้ากากแมลง (พีรพัฒน์ สวัสดิ์มูล)
When You Tell Me That You Love Me (Diana Ross) จากบทเพลงนี้ได้แพ้ให้กับหน้ากากแอปเปิ้ล (ปราโมทย์ ปาทาน)
ผู้สาวขาเลาะ (ลำไย ไหทองคำ)
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2558 | ขอเป็นเจ้าสาวสักครั้งให้ชื่นใจ | นางแบบ (รับเชิญ) |
| 2559 |  สาวน้อยร้อยล้าน | น้อย ต้อยติ่ง |
| 2561 |  สะใภ้กาฝาก | รมณีย์ พันธุ์งาม (เรนนี่ / น้องดำ) |
ผลงาน > เพลงประกอบละคร

ละคร ทรายสีเพลิง (2557)
เพลง อย่าทำให้รักได้ไหม
ละคร ไฟล้างไฟ (2558)
เพลง มีไหมใครสักคน
ละคร สาวน้อยร้อยล้าน (2559)
เพลง บ้านนอกแล้วไง
เพลง คุณแม่ไม่ว่า
เพลง เพลงที่ยังแต่งไม่จบ ขับร้องร่วมกับ ทฤษฎี สหวงษ์
เพลง ดาวไม่ลืมดิน
เพลง กรุงเทพฯเมืองในฝัน
ละคร สะใภ้กาฝาก (2561)
เพลง คนที่ไม่ใช่
เพลง ไม่รักก็ทิ้ง ขับร้องร่วมกับ เมทินี จันทร์สร้อย
เพลง รักมาก็รักไป
เพลง แพ้รัก
เพลง ใครจะรู้
เพลง ไหจัวหัวใจ (2561(
รางวัลที่ได้รับ

รางวัลขวัญใจช่างภาพสื่อมวลชน ในเวทีมิสไทยแลนด์เวิลด์ 2011
มิสไทยแลนด์เวิลด์ 2014
รางวัลMiss people's choice (11 คนสุดท้าย) ในการประกวดมิสเวิลด์ 2014
รางวัลเพลงละครดีเด่นจากงานรางวัลโทรทัศน์ทองคำ ครั้งที่ 31 เพลง บ้านนอกแล้วไง ประกอบละคร สาวน้อยร้อยล้าน
แหล่งข้อมูลอื่น

นนธวรรณทัศ บรามาซ ที่อินสตาแกรม
นนธวรรณ ทองเหล็ง : เฟสบุ๊ค
เมญ่า นนธวรรณ มิสไทยแลนด์เวิลด์ 2014 นางงามผิวสีแทน คนแรก เก็บถาวร 2014-06-29 ที่ เวย์แบ็กแมชชีน by.. Women.Mthai.com
| ก่อนหน้า |  | นนธวรรณทัศ บรามาซ |  | ถัดไป |
| --- | --- | --- | --- | --- |
| กัญญาภัค โภคสมบูรณ์ |  | มิสไทยแลนด์เวิลด์  (2557) |  | ธันยชนก มูลนิลตา |
|  มาราว คาร์บุช |  | มิสเวิลด์พีเพิลชอยส์   (2557) |  |  ทราน ง็อก ลาน คัว |
| ด ค กมิสไทยแลนด์เวิลด์ |
| --- | --- |
มิสไทยแลนด์เวิลด์: 1985 · 1986 · 1987 · 1988 · 1989 · 1990 · 1991 · 1992 · 1993 · 1994 · 1995 · 1996 · 1997 · 1998-2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020-2022 · 2023
รายนาม: ปานเลขา ว่านม่วง  · แสงระวี อัศวรักษ์ · เบญจวรรณ ศรีละพันธ์ · ปภัสรา ชุตานุพงษ์ · ปทุมรัตน์ วรมาลี · ชนากานต์ ชัยศรี · อิสริยะ อภิชัย · เมทินี กิ่งโพยม · มธุรส เลิศศักดา · ปติญญา ทองศรี · สิรินยา วินศิริ · ธัญญา สื่อสันติสุข · ลดา เองชวเดชาศิลป์ · ทิชา เหลืองไพโรจน์ · เจนจิรา เกิดประสพ · นิกัลยา ดุลยา · สิรินดา เจนเซน · เมลิสา มหาพล · กนกกร ใจชื่น ·  พงศ์ชนก กันกลับ · สิริรัตน เรืองศรี · พัชริดา รอดคงคา · วัลเณซ่า เมืองโคตร · กัญญาภัค โภคสมบูรณ์ · นนธวรรณ ทองเหล็ง· ธันยชนก มูลนิลตา· จิณณ์ณิตา บุดดี · พิชาภา ลิมศนุกาญจน์ · นรินทร ชฎาภัทรวรโชติ · ทารีน่า โบเทส
แต่งตั้ง ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 เป็นตัวแทนไปประกวดมิสเวิลด์ 2017 · อัมราภัสร์ จุลกะเศียน รองอันดับ 1 มิสไทยแลนด์เวิลด์ 2007 เป็นตัวแทนไปประกวดมิสเวิลด์ 2008 · กมลา กำภู ณ อยุธยา รองอันดับ 3 มิสไทยแลนด์เวิลด์ 1997 เป็นตัวแทนไปประกวดมิสเวิลด์ 1999 · ญาสุมินทร์ เลิศอมรวัฒนา รองอันดับ 1 มิสไทยแลนด์เวิลด์ 1994 เป็นตัวแทนไปประกวดมิสเวิลด์ 1995
ศิวกร เลิศชูโชติ

| ศิวกร เลิศชูโชติ |
| --- | --- |

สารนิเทศภูมิหลัง
เกิด: 27 สิงหาคม พ.ศ. 2535 (32 ปี) ศิวกร เลิศชูโชติ
ส่วนสูง: 185 เซนติเมตร
อาชีพ: นักแสดง
ปีที่แสดง: พ.ศ. 2559 - ปัจจุบัน
ผลงานเด่น: “หยง” - SOTUS S The Series   “เสี่ยเดชา” - นางฟ้าคาบาเรต์
สังกัด: จีเอ็มเอ็มทีวี
ศิวกร เลิศชูโชติ ชื่อเล่น กาย เป็นนักแสดงชายชาวไทย เคยเป็นผู้ชนะการประกวด Freshy Boy & Girl 2014 โดยมีผลงานซีรีส์เรื่องแรก คือ Kiss the Series รักต้องจูบ ในบท “เฟิร์ส” จากนั้นก็เริ่มมีผลงานซีรีส์เรื่องอื่นๆ เรื่อยมา เช่น Slam Dance ทุ่มฝันสนั่นฟลอร์ ในบท “บาส” และ SOTUS S The Series ในบท “หยง”
ประวัติ

กาย (ศิวกร เลิศชูโชติ) เกิดเมื่อวันพฤหัสบดีที่ 27 สิงหาคม พ.ศ. 2535 ที่จังหวัดสุราษฎร์ธานีมีพี่น้อง 4 คน เป็นบุตรคนที่สอง กายจบการศึกษาระดับชั้นมัธยมศึกษาปีที่ 6 จากโรงเรียนสุราษฎร์ธานี กายเคยชนะการประกวดเฟรชชี่บอยแอนด์เกิร์ล 2014 บายเมดิแคร์ ประจำปี 2557 ในตำแหน่งชนะเลิศเฟรชชี่บอย 2014 ขณะกำลังศึกษาอยู่ชั้นปีที่ 4 คณะนิเทศศาสตร์ สาขาวิชาภาพยนตร์ มหาวิทยาลัยกรุงเทพ และจบการศึกษาระดับปริญญาตรีในปีต่อมา
ในปี พ.ศ. 2559 กายมีผลงานซีรีส์เรื่องแรก คือ Kiss the Series รักต้องจูบ ในบท “เฟิร์ส” และปีต่อมาก็เริ่มมีผลงานซีรีส์มากขึ้น เช่น U-Prince Series ตอน เซอร์เวย์, Slam Dance ทุ่มฝันสนั่นฟลอร์ และSOTUS S The Series และได้มีผลงานเพลงแรกคือ อะไรก็ได้ในใจเธอ ประกอบซีรีส์เรื่อง U-Prince Series ตอน ไบรอัน ปัจจุบัน กายเป็นนักแสดงในสังกัดของจีเอ็มเอ็มทีวี
ผลงาน > ซีรีส์ / ละคร

| ปี | ชื่อเรื่อง | บทบาท | ออกอากาศ |
| --- | --- | --- | --- |
| 2559 | Kiss the Series รักต้องจูบ | เฟิร์ส | จีเอ็มเอ็ม 25 |
| 2560 | U-Prince Series ตอน เซอร์เวย์ | เคอติส | จีเอ็มเอ็ม 25 |
| 2560 | Slam Dance ทุ่มฝันสนั่นฟลอร์ | บาส | ช่องวัน |
| 2560 | My Dear Loser รักไม่เอาถ่าน ตอน Happy Ever After | ออตโต้ | จีเอ็มเอ็ม 25 |
| 2560 | SOTUS S The Series | หยง | ช่องวัน |
| 2561 | มารร้ายคู่หมายรัก Love At First Hate | หมอโอ | ช่องวัน |
| 2561 | Our Skyy อยากเห็นท้องฟ้าเป็นอย่างวันนั้น ตอน อาทิตย์ก้องภพ | หยง | Line TV |
| 2562 | เขามาเชงเม้งข้างๆ หลุมผมครับ | ชิน | Line TV |
| 2562 | รักหมดใจ Endless Love | กองพล | จีเอ็มเอ็ม 25 |
| 2562 | 3 Will Be Free สามเราต้องรอด | (รับเชิญ) | ช่องวัน |
| 2563 | เพราะเราคู่กัน 2gether The Series | ดิม | จีเอ็มเอ็ม 25 |
| 2563 | Girl Next Room หอนี้ชะนีแจ่ม ตอน Motorbike Baby วินนี้ดีต่อใจ | ซันนี่ | จีเอ็มเอ็ม 25 |
| 2563 | เพราะเรา(ยัง)คู่กัน Still 2gether | ดิม | จีเอ็มเอ็ม 25 |
| 2563 | ต้นหนชลธี | อิฐ | จีเอ็มเอ็ม 25 |
| 2563 | คุณแม่มาเฟีย | อัฐ | จีเอ็มเอ็ม 25 |
| 2563 | Wake Up ชะนี 2 Very Complicated | โอม | จีเอ็มเอ็ม 25 |
| 2564 | สั่งใจให้หยุดรักเธอ | เฉียอา | จีเอ็มเอ็ม 25 |
| 2565 | นางฟ้าคาบาเรต์ | เสี่ยเดชา | จีเอ็มเอ็ม 25 |
| 2565 | Mama Gogo แม่มาคุม...หนุ่มบาร์ร้อน | ยุทธ | จีเอ็มเอ็ม 25 |
| 2565 | ด้วยรักและหักหลัง | ขุนพล | จีเอ็มเอ็ม 25 |
| 2566 | สองเดือดเลือดเดียวกัน | เกรียงไกร | จีเอ็มเอ็ม 25 |
| 2566 | Cherry Magic 30 ยังซิง | พงษ์ | จีเอ็มเอ็ม 25 |
ผลงาน > ภาพยนตร์

| พ> ศ. | เรื่อง | บทบาท |
| --- | --- | --- |
| 2564 | เพราะเราคู่กัน The Movie | ดิม |
| 2567 | 4ทรชนคนอันตราย | กบ |
ผลงาน > เพลงประกอบซีรีส์

อะไรก็ได้ในใจเธอ (ประกอบซีรีส์เรื่อง U-Prince Series ตอน ไบรอัน)
ผลงาน > มิวสิกวิดีโอ

หัวใจรุ่นใหญ่ Ost.Slam Dance ทุ่มฝันสนั่นฟลอร์ - เบดรูม ออดิโอ
ปากแข็ง (Just in my mind) Ost.Slam Dance ทุ่มฝันสนั่นฟลอร์ - มายด์
อะไรก็ได้ในใจเธอ Ost. U-Prince Series - ศิวกร เลิศชูโชติ
ล้มลุกคลุกคลาน Ost.SOTUS S The Series - ธชย ประทุมวรรณ
ผลงาน > รางวัล

2557 - ตำแหน่งชนะเลิศเฟรชชี่บอย 2014 ในการประกวดเฟรชชี่บอยแอนด์เกิร์ล 2014 บายเมดิแคร์
2560 - รางวัล “ลูกกตัญญูที่ดีที่สุด” โดย สภาศิลปวัฒนธรรมจิตตานุภาพ ณ ศูนย์ประชุมวายุภักษ์
แหล่งข้อมูลอื่น

ศิวกร เลิศชูโชติ ที่เฟซบุ๊ก
ศิวกร เลิศชูโชติ ที่อินสตาแกรม
ศิวกร เลิศชูโชติ ที่เอกซ์ (ทวิตเตอร์)
ศิวกร เลิศชูโชติ (กาย) : nangdee.com
สวนหลวงพระราม 8

| สวนหลวงพระราม 8 |
| --- | --- |

ประเภท: สวนชุมชน
ที่ตั้ง: เชิงสะพานพระราม 8 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร
พื้นที่: 35 ไร่
เปิดตัว: พ.ศ. 2545 (เปิดใช้) 9 มิถุนายน พ.ศ. 2555 (อย่างเป็นทางการ)
ผู้ดำเนินการ:   กรุงเทพมหานคร
สถานะ: 05.00 - 21.00 น. ทุกวัน
สวนหลวงพระราม 8 เป็นสวนชุมชนริมแม่น้ำเจ้าพระยามีขนาดพื้นที่ประมาณ 35 ไร่ (0.056 ตร.กม.) อยู่บริเวณทางฝั่งตะวันตกของแม่น้ำเจ้าพระยา ใต้สะพานพระราม 8 เขตบางพลัด โดยขนาบไปกับแม่น้ำประมาณ 500 เมตร สวนหลวงพระราม 8 อยู่ในความดูแลของกรุงเทพมหานคร
สวนแห่งนี้เป็นสถานที่ที่มีบรรยากาศและทิวทัศน์งดงาม สามารถมองเห็นสิ่งก่อสร้างสำคัญทางประวัติศาสตร์ของกรุงรัตนโกสินทร์ที่อยู่ฝั่งตรงข้ามได้หลายแห่ง เช่น ป้อมพระสุเมรุ, วังบางขุนพรหม และสะพานพระปิ่นเกล้า ได้อย่างชัดเจน นอกจากนี้ยังประกอบด้วยพระบรมราชานุสาวรีย์ของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ที่ทางกรุงเทพมหานครจัดสร้างร่วมกับกรมศิลปากร สูงขนาด 3 เท่าของพระองค์จริง คือ ประมาณ 5.4 เมตร พระอิริยาบถทรงยืน ประดิษฐานบนแท่นที่ความสูงระดับเดียวกันกับราวสะพาน เพื่อเป็นสิริมงคลแก่สวนแห่งนี้ด้วย บริเวณอาคารเฉลิมพระเกียรติข้างใต้พระบรมราชานุสาวรีย์ยังจัดให้มีห้องรวบรวมพระราชประวัติและพระราชกรณียกิจขององค์รัชกาลที่ 8 เพื่อให้ประชาชนที่สนใจพระราชประวัติเข้าไปศึกษาค้นคว้าเรื่องราวเกี่ยวกับพระองค์
สวนหลวงพระราม 8 เกิดขึ้นมาพร้อมกับสะพานพระราม 8 ตั้งแต่ปี พ.ศ. 2543 และเปิดให้ใช้ได้ในปี พ.ศ. 2545 อันเป็นโครงการในพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) เพื่อบรรเทาปัญหาการจราจรภายในพื้นที่กรุงรัตนโกสินทร์ ให้ระบายจากฝั่งพระนครออกสู่ฝั่งธนบุรีให้สะดวกรวดเร็วยิ่งขึ้น
พื้นที่นันทนาการริมแม่น้ำเจ้าพระยา เป็นพื้นที่ดาดแข็งตลอดแนวเพื่อรองรับการใช้งานจากคนจำนวนมากรวมทั้งยังเป็นเขื่อนป้องกันน้ำท่วมที่สามารถใช้งานได้ในหลากหลายลักษณะ เช่น เดิน วิ่ง หรือนั่งเล่น จัดกิจกรรมในงานเทศกาล จัดงานแสดงต่าง ๆ โดยเฉพาะกิจกรรมประเพณีที่เกี่ยวข้องกับน้ำโดยตรง เช่น การชมขบวนเรือพระราชพิธี ซึ่งประกอบด้วย ศาลาพักผ่อน และท่าเทียบเรือ
พื้นที่นันทนาการสาธารณะ แบ่งเป็นพื้นที่สวนสาธารณะติดกับคลองบางยี่ขันและพื้นที่สวนสาธารณะติดกับพื้นที่ใต้สะพานพระราม 8 โดยมีอาคารพระบรมราชานุสาวรีย์เป็นส่วนกั้น แต่สามารถเชื่อมต่อกันได้ด้วยการเดิน ใช้เป็นพื้นที่สำหรับการพักผ่อนหย่อนใจ ออกกำลังกายหรือเล่นกีฬา รวมทั้งสามารถใช้เป็นพื้นที่จัดกิจกรรมการแสดงต่าง ๆ ด้วย
ในวันเสาร์ที่ 9 มิถุนายน พ.ศ. 2555 เวลา 17.30 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และสวนหลวงพระราม 8 อย่างเป็นทางการ
แหล่งข้อมูลอื่น

แผนที่และภาพถ่ายทางอากาศของ สวนหลวงพระราม 8
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′10″N 100°29′41″E﻿ / ﻿13.769472°N 100.494791°E﻿ / 13.769472; 100.494791
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
พาวเวอร์พัฟฟ์เกิลส์แซด

จากซ้ายไปขวา คาโอรุ โมโมโกะ และ มิยาโกะ ตามลำดับ
พาวเวอร์พัฟฟ์เกิลส์แซด (ญี่ปุ่น: 出ましたっ!パワパフガールズZ; โรมาจิ: Demashita! Pawapafu Gāruzu Zetto; อังกฤษ: Demashita! Powerpuff Girls Z) เป็นภาพยนตร์อนิเมะ ซึ่งได้ต้นแบบมากจากเรื่อง พาวเวอร์พัฟฟ์เกิลส์ ที่ โตเอแอนิเมชัน ได้ซื้อลิขสิทธิ์จากการ์ตูนเน็ตเวิร์ค โดยปรับเปลี่ยนโครงร่างจากต้นฉบับและปรับตัวละครแนวสไตล์ญี่ปุ่น ออกอากาศเมื่อวันที่ 1 กรกฎาคม ค.ศ. 2006 ถึงวันที่ 30 มิถุนายน ค.ศ. 2007 ออกอากาศทั้งหมด 52 ตอนโดยในแต่ละวันจะถูกแบ่งเป็น 2 ตอน แต่ภายหลังปรับเป็นตอนเดียวจบ
สำหรับในประเทศไทยได้ออกอากาศทาง สถานีโทรทัศน์โมเดิร์นไนน์ และการ์ตูนเน็ตเวิร์ค